§ 78. Teadusliku töö tegemise otstarbel võib iga õppejõud saada tööst vabastamist palga edasisaamise õigusega üheks poolaastaks või aastaks, mitte aga sagedamini kui viie poolaasta või viie aasta järel tema sellekohasel soovil. Vabastamise otsustab ülikooli valitsus, ära kuulanud vastava teaduskonnakogu seisukoha, ja esitab oma otsuse kinnitamiseks Haridusministrile. Vabastuse kasutamise kohta esitatakse aruanne vastava teaduskonna kaudu ülikooli valitsusele ja Haridusministrile.